**ԱՄՓՈՓԱԹԵՐԹ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2016 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ԴԵԿՏԵՄԲԵՐԻ 24-Ի N 1555-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

|  |  |  |
| --- | --- | --- |
| Առարկությունների և առաջարկությունների  հեղինակները | Առարկությունների և առաջարկությունների  բովանդակությունը | Առարկությունների և առաջարկությունների  եզրակացությունները |
| ՀՀ ֆինանսների նախարարության 20.10.2016 թ. թիվ 01/82-4/23967-16 գրությամբ  ՀՀ արդարադատության նախարարության 26.10.2016 թ. թիվ 01/14/13670-16 գրությամբ | 1. Նախագծին կից ներկայացվել է լրացուցիչ աշխատանքների նախահաշիվ` 46,019.85 հազար դրամ նախահաշվային արժեքով, որում, բացի վերը նշված աշխատանքներից, ներառված են նաև լրացուցիչ այլ աշխատանքներ (օրինակ` ջեռուցման ալյումինե մարտկոցների ձեռքբերում ու տեղադրում, պատշգամբների բազրիքների տեղադրում, նկուղի մետաղապլաստե դռների տեղադրում, շենքի ամբողջ պարագծով կտուրից դուրս եկած մասի ներքին հատվածի երեսապատում 1մմ հաստության ցինկապատ թիթեղով և այլն): Մասնավորապես. ներկայացված նախահաշվում`  * գազօջախների ձեռքբերման և տեղադրման աշխատանքների նախահաշվային արժեքը կազմում է 9,942.66 հազար դրամ (ներառյալ` շինմոնտաժային աշխատանքները), * արտաքին ուղիների և բարեկարգման գծով աշխատանքների նախահաշվային արժեքը կազմում է 13,625.06 հազար դրամ, * մնացած 22,452.13 հազար դրամը կազմում են լրացուցիչ այլ աշխատանքները:   Ընդ որում, ներկայումս իրականացվող շինարարության պայմանագրերի ծավալա­թերթերում արդեն իսկ նախատեսված են ջեռուցման մարտկոցների ձեռքբերման և տեղադրման աշխատանքներ:  Նկատի ունենալով վերը նշվածները` նախահաշվով ներկայացված լրացուցիչ աշխատանքներն ամբողջությամբ հիմնավորված չեն:  Բացի այդ, ներկայացված չէ նախահաշվի փորձագիտական դրական եզրակացությունը:   1. Ներկայումս իրականացվող շինարարության պայմանագրի ծավալաթերթով բարեկարգման աշխատանքներ արդեն իսկ նախատեսված են և լրացուցիչ բարեկարգման աշխատանքների հարցը նպատակահարմար է քննարկել «Տեղական ինքնակառա­վարման մասին» ՀՀ օրենքով (այսուհետ` Օրենք) համայնքի ղեկավարին վերապահված սեփական լիազորությունների շրջանակներում` համայնքի բյուջեի միջոցների հաշվին: 2. Ինչ վերաբերում է թաղամասից դուրս նոր կոյուղագծի կառուցմանը, ապա այն նույնպես անհրաժեշտ է դիտարկել որպես Օրենքով համայնքի ղեկավարին վերապահված սե­փական լիազորություն, նկատի ունենալով, որ Օրենքի 37-րդ հոդվածի 10-րդ կետի դրույթի համաձայն` ներհամայնքային հաղորդակ­ցության ուղիների, այդ թվում նաև կոյուղու շահա­գործման կազմակերպումը և կառավարումը հանդիսանում է համայնքի ղեկավարի պարտադիր լիազորություն: 3. Նախագծում առկա են նաև խմբագրական բնույթի թերություններ, մասնավորապես`   ա) Անհրաժեշտ է Նախագծից հանել 2-րդ կետը և N 5 հավելվածը և ըստ այդմ խմբագրել Նախագծի վերնագիրը:  բ) Նախագծի N 1 հավելվածում անհրաժեշտ է ցուցանիշների փոփոխություններն արտացոլել նաև բյուջետային ծախսերի գործառական դասակարգման բաժինների, խմբերի, դասերի, ծրագրերի, դրանք իրականացնող մարմինների անվանումները արտահայտող տողերում: Միաժամանակ անհրաժեշտ է աղյուսակից հանել «առաջին եռամսյակ», «առաջին կիսամյակ» և «ինն ամիս» սյունակները:  գ) Նախագծի N N 2 և 4 հավելվածներում լրացուցիչ շինարարական աշխատանքները, որպես առանձին օբյեկտ, անհրաժեշտ է արտացոլել առանձին տողով:  դ) Անհրաժեշտ է Նախագծի N 6 հավելվածի N 1 աղյուսակի «1146 ԵԿ13» ծրագրային դասիչը փոխարինել «1146 ԵԿ05» ծրագրային դասիչով,  ե) Նախագծին կից N 3 հավելվածի գնումների պլանի 45211115/1 CPV կոդով «բնակարանի կառուցման աշխատանքներ» գնման առարկայի մասով նախատեսվում է ֆինանսական միջոցների նվազեցում, այնինչ հիշյալ գնման առարկան բացակայում է LS Finance ԳԳՕ համակարգում:  զ) Նկատի ունենալով, որ ՀՀ կառավարության 11.02.2016թ-ի N 147-Ն որոշմամբ Ախուրյանում վերոհիշյալ շինարարության հեղինակային և տեխնիկական հսկողության ծառայությունների ձեռքբերման համար միջոցները հատկացվել են ՀՀ քաղաքաշինության նախարարությանը (ներկայումս` ՀՀ կառավարությանն առընթեր քաղաքաշինության պետական կոմիտեին)` ուստի գտնում ենք, որ հիշյալ ծառայությունների ձեռքբերման համար Նախագծով նախատեսվող լրացուցիչ ֆինանսական միջոցներն անհրաժեշտ է հատկացնել ՀՀ կառավարությանն առընթեր քաղաքաշինության պետական կոմիտեին` համապատասխան փոփոխություններ կատարելով Նախագծի հավելվածներու:    «Հայաստանի Հանրապետության 2016 թվականի պետական բյուջեում վերաբաշխում, Հայաստանի Հանրապետության կառավարության 2015 թվականի դեկտեմբերի 24-ի թիվ 1555-Ն որոշման և Հայաստանի Հանրապետության կառավարության 2016 թվականի ապրիլի 15-ի թիվ 391-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագիծը համապատասխանում է ՀՀ օրենսդրությանը: | Լրացուցիչ աշխատանքների կատարման անհրաժեշտությունն առաջացել է (գազօջախների ձեռքբերման և տեղադրման, արտաքին կոյուղագծի 307 գծմ երկարությամբ կոլեկտորի կառուցման, ինչպես նաև ջեռուցման մարտկոցների մի մասի ձեռքբերման ու տեղադրման, պատշգամբների բազրիկների տեղադրման, նկուղի դռների տեղադրման, կտուրից դուրս եկած հատվածի երեսապատման և այլն) այն պատճառով, որ ՀՀ պետական բյուջեից հատկացված 774.0 մլն դրամ գումարով (ներառված չեն նախագծման, տեխնիկական և հեղինակային հսկողության ծառայությունների անհրաժեշտ գումարները) հնարավոր չէր իրականացնել նախագծա-նախահաշվային փաստաթղթերով նախատեսված և բնակելի շենքերի շահագործման համար անհրաժեշտ բոլոր ծավալները:  Բյուջեով նախատեսված գումարի շրջանականերում 2016թ. մնացած 6 ամիսների ընթացքում բնակելի շենքերը շահագործման հանձնելու նպատակով կապալառու կազմակերպությունների ընտրության մրցույթների ծավալաթերթ նախահաշիվներից պակասեցվել են վերոհիշյալ աշխատանքները՝ ակնկալիքով, որ մրցույթների արդյունքում տնտեսված գումարների շրջանականերում այդ աշխատանքները կիրականացվեն և շենքերը կհանձնվեն շահագործման համապատասխան գործող քաղաքաշինական նորմերի:  Նախագծին կից ներկայացված լրացուցիչ աշխատանքների նախահաշվի վերաբերյալ առկա է փորձաքննության դրական եզրակացությունը (որը հավաստվում է նաև նախահաշվի վրա դրված փորձաքննության կնիքից): Փորձաքննության եզրկացությունը կցվում է:  Ախուրյանի համայնքի կողմից թերի մնացող բարեկարգման աշխատանքների և 307 գծմ երկարությամբ կոյուղու կոլեկտորի կառուցումը հնարավոր չէ, քանի որ այդ աշխատանքները համարվում են 3 անավարտ բնակելի շենքերի կառուցման նախագծա-նախահաշվային փաստաթղթերի բաղկացուցիչ մաս: Բացի այդ համայնքի սուղ բյուջեի պայմաններում հնարավոր չէ իրականացնել այդ աշխատանքները և բնակելի շենքերը մինչև տարեվերջ հանձնել շահագործման:  Ընդունվել է և լրամշակվել:  Ընդունվել է և լրամշակվել:  Ընդունվել է և լրամշակվել:  Ընդունվել է և լրամշակվել:  Ընդունվել է և լրամշակվել:  ՀՀ պետական բյուջեից 2016թ. հատկացված միջոցների հաշվին ՀՀ Շիրակի մարզի Ախուրյանի համայնքի երկրաշարժից անօթևան թվով 104 ընտանիքների համար կառուցվող 3 անավարտ բնակելի շենքերի շինարարության տեխնիկական և հեղինակային հսկողության ծառայություններն իրականացնում են համապատասխանաբար Վ. Կնյազյան ԱՁ և Արխիտոն ՍՊԸ: Ախուրյանի 3 անավարտ շենքերի ավարտման նպատակով ահրաժեշտ լրացուցիչ աշխատանքների տեխնիկական և հեղինակային հսկողության ծառայությունների մատուցման համար գումար հատկացնելու և նոր կազմակերպությունների հետ պայմանագրեր կնքելու անհրաժեշտություն չկա: Վերոհիշյալ կազմակերպությունները պատրաստակամ են նախկին պայմանագրերի շրջանակներում իրականացնել նաև լրացուցիչ  աշխատանքների նշված ծառայությունները:  Ի գիտություն: |